Here is a page extracted from Wikipedia that may contain CSS, HTML, and a lot of unformatted text.

Title: Vértiz cheodesico
Content: Un vértiz cheodesico u tamién conoixiu como pilón ye un sinyal que indica una posición exacta y que fa parti d'un rete de trianglos con atros vertices cheodesicos.

En Espanya gosan estar formaus por un celindro de 120 centimetros d'altaria y 30 de diametro, refirmaus en una base cubica de formigón, tot pintau de blanco. Por un regular, se troban en puestos altos y con buenas anvistas ta poder alufrar atros puntos, ye por ixo que gosa haber-ie unas buenas panoramicas dende éls.

O rete espanyol de vertices cheodesicos se divide en tres categorías: de primer, de segundo y de tercer orden. A de primer orden ye formada por trianglos de costaus entre 30 y 70 kilometros. En a de segundo orden, refirmada en a de primer orden, os costaus d'os trianglos varían entre os 10 y os 25 kilometros. O rete de tercer orden tien costaus de 5 a 10 kilometros. Toz os vertices d'os rez mas grans son a la vegada vertices d'os mas chicoz.

Bels eixemplos de vertices cheodesicos se troban en a tuca d'Aneto u a seu d'Ibercaja en Zaragoza.

Se veiga tamién
 Lista de vertices cheodesicos d'Aragón

Vinclos externos
  Vertices cheodesicos d'Aragón
  Mapa d'o rete de Vertices cheodesicos d'Espanya

Cheodesia